Unibank

Unibank – 1992-ci ilin iyul ayında, ilkin olaraq MBank adı altında, təsis edilmiş və Azərbaycanda fəaliyyət göstərən ən iri özəl banklarından biridir.

 Haqqında 
Unibank – Azərbaycanın 1992-ci ilin iyul ayında, ilkin olaraq MBank adı altında, təsis edilmiş ən iri özəl banklarından biridir. MBank ilə Azərbaycanın aparıcı banklarından biri olan PROMTEXBANK-ın birləşməsindən sonra, onun adı 2002-ci ilin oktyabr ayının 15-də Unibank-a dəyişdirilmişdir.

 Missiya 
Unibankın missiyası, müştərilərin ilk seçimi olmaq və müştərilərə yönəlik (müştəri yönümlü) maliyyə xidmətləri və innovativ həllər təqdim etməklə, bütün maraqlı olan tərəflər üçün uzunmüddətli dəyər yaratmaqdır.

 Bank məhsulları 

 Albalı kart 
Albalı Kart — 4 bank məhsulunu özündə birləşdirən beynəlxalq kartdır. Azərbaycan kart bazarı üçün bir ilk olan Albalı beynəlxalq kart olmaqla yanaşı, dörd bank məhsulunu:güzəşt müddətli kredit xətti, taksitli ödəmə imkanı olan Albalı kartı, depozit və debet kartı özündə birləşdirir. Hal-hazırda bu kartın satışı dayandırılıb.

 UBank 
UBank 24/7 bank xidmətlərinə çıxışı smartfonda təmin edən mobil tətbiqdir. Ödənişləri banka gəlmədən, smartfonda bir toxunuşla həyata keçirmək mümkündür.

 Leobank 
Leobank Azərbaycanın ilk neobankı, 2021-ci ildə istifadəyə verilmiş Unibank kommersiya bankının mobil tətbiqidir. Leobank kartları ilə birbaşa tətbiqdə kredit limiti əldə edə, şəxsi vəsaiti saxlaya, keşbek ala və müxtəlif ödənişlər etmək olar.

 UCard 
UCard — kredit və multivalyutalı debet kartını özündə birləşdirən tək kartdır. UCard Unibank müştərisinə istər ölkə daxilində, istər xaricdə tək kart məhsulu ilə istədiyi əməliyyatları etmək, debet və kredit imkanlarından rahatlıqla istifadə imkanı yaradır, hər 4 hesabdan əməliyyat etmək, bank hesablarını görmək, UCard-ın əsas hesabını seçmək mümkündür.

 Mükafatlar 
 Deloitte & Touche LLC şirkətinin araşdırmasına əsasən Unibank Mobile (UBank) MDB məkanında ən yaxşı mobil əlavələrdən biri hesab olunub.
 "Markswebb" agentliyinin araşdırmasına əsasən Unibank Mobile (UBank) Azərbaycanda ən yaxşı mobil bank əlavəsi hesab olunur.
 UBank — NETTY2018 National Internet Award NETTY2018 Milli İnternet Mükafatının "İlin Mobil Əlavəsi" nominasiyasında qalib seçilib. Həmçinin UBank tətbiqi "NETTY2021" Milli İnternet Mükafatının Biznes və Maliyyə nominasiyası üzrə "İlin ən yaxşı mobil tətbiqi" olaraq seçilib.

 Rəhbərlik 
 Eldar Qəribov – Müşahidə Şurasının sədri
 Faiq Hüseynov — Müşahidə Şurasının üzvü, Müşahidə Şurasının sədrinin müavini
 Emin Quliyev – Müşahidə Şurası sədrinin müavini
 Kamen Zaxariyev – Müşahidə Şurasının müstəqil üzvü
 Verner Klaes — Müşahidə Şurasının müstəqil üzvü
 Heybət Qədirov — İdarə Heyəti Sədrinin vəzifəsini müvəqqəti icra edən
 Faiq Zeynalov – İdarə Heyətinin üzvü, Baş maliyyə inzibatçısı
 Andrey Qrab – İdarə Heyətinin üzvü, Baş risk inzibatçısı

 Həmçinin bax 
 Unibank Premyer Liqası 2009/2010

 İstinadlar 

 Xarici keçidlər 

Kateqoriya:Azərbaycan bankları
Kateqoriya:2002-ci ildə Azərbaycanda yarananlar
Kateqoriya:15 oktyabrda yarananlar